Zorka Montenegrokoa

Ljubica Montenegrokoa edo Ljubica Petrović-Njegoš, () geroago Zorka Karađorđevic printzesa Serbiakoa bihurtu zena, montenegroar noble bat izan zen, Nikolas I.a errege Montenegrokoaren alaba nagusia..

 Biografia 
Nikolas I.a errege Montenegrokoaren eta Milena Vukotić-en alaba nagusia eta Petri I.a Karađorđević-en emaztea zen (1903an Serbiako errege bihurtuko zena). 1865eko urtarrilaren 27an bataiatu zuten, bere aitabitxia Mihailo Obrenović zelarik, egun horretan Djordje Djosa Milovanović politikariak ordezkatu zuena, ondoren Serbiako lehen ministro izango zen Milovan Milovanović-en aitak. Serbia eta Montenegroren arteko anaitasunaren sinbolo bezala, Ljubica-Zorka izena hartu zuen.

Ikasketak Cetinjen hasi zituen, eta gero Errusiara joan zen, Smolny Institutura. Graduatu ondoren, Cetinjera itzuli zen. 1883. urtearen hasieran, Petri Karađorđević Montenegrora joan zen, han ezkondu eta Montenegroko herriarengana gehiago hurbiltzeko asmoz. Petrović-Njegoš Etxearen eta Karađorđević Etxearen aurka zeudenak aurka zeuden arren, senar-emazteek serbiar eta montenegroar herritarren oniritzia jaso zuten.

Cetinjeko monasterioan ezkondu ziren 1883an, berak 19 urte zituenean eta berakPetri Karađorđević 39. Familia Cetinjen kokatu zen eta han bizi izan zen kostaldeko Bar hirira joan ziren arte. Zorka etengabe haurdun geratu zen Petri Serbiako Errege bihurtzeko eta tronurako eskubidea zuten ondorengo ugari ziurtatzeko.

Zorka 25 urterekin hil zen, 1890eko martxoaren 16an, Cetinjen, bere azken semearen erditzean (hura ere egun horretan hil zen), nahiz eta Austriatik ekarritako doktoreak zituen mediku-arreta izan, eta Serbiako Oplenac hiriko San Jorge elizan lurperatu zuten. 13 urte geroago, 1903an, Petri Serbiako Errege bihurtu zen Maiatzeko Kolpearen ondoren.

 Monumentua 
Serbiako emakume batentzako lehen monumentua Zorkarentzat eraiki zen 1926ko ekainaren 3an. Monumentua, Stamenko Durdevic eskultorearen lana, Duchess Zorka Society-k finantzatu zuen eta Kalemegdanen zegoen. Monumentua kendu egin zuten eta, ziurrenik, suntsitu egin zuten Bigarren Mundu Gerraren ondoren. Monumentuko igeltsuzko modeloak bizirik iraun du, eta Serbiako Historia Museoan dago.

 Familia eta ondorengoak 
Zorka Cetinjen ezkondu zen 1883ko abuztuaren 11n, orduko Petri printzearekin, zeremonia ortodoxo greko batean, eta bost seme-alaba izan zituzten:

 Elena printzesa Serbiakoa (1884ko azaroaren 4 - 1962ko urriaren 16).
 Milena Serbiakoa (1886ko apirilaren 28 - 1887ko abenduaren 21).
 Jorge, printze oinordeko Serbiakoa (1887ko irailaren 8 - 1972ko urriaren 17).
 Alexandro I.a, Jugoslaviako erregea (1888ko abenduaren 16 - 1934ko urriaren 9).
 Andrés printzea Serbiakoa 1890ko matxoaren 16ean jaio eta hil zen.

 Tituluak eta tratamenduak 

 1864ko abenduaren 23 - 1883ko abuztuaren 11:  Bere gorentasuna, Ljubica Petrović-Njegoš printzesa Montenegrokoa.
 1883ko abuztuaren 11 - 1890eko martxoaren 16: Bere goretasuna, Zorka Karđorđević printzesa

 Arbasoak 
AitaNikolas I.a Erregea MontenegrokoaAmaMilena VukotićAitona (aita)Mirko Petrović-Njegoš, Grahovoko Duke HandiaAmona (aita)Anastasija MartinovićAitona (ama)Petar VukotićAitona (ama)Jelena VoivodićBirraitona (aita; aitona)Stanko Petrović-NjegošBirramona (aita; aitona)Krstija VrbicaBirraitona (aita; amona)Drago MartinovićBirramona (aita; amona)Anastasija MartinovićAitona (ama)Petar VukotićAmona (ama)Jelena VoivodićBirraitona (ama; aitona)Petar Perkov VukotićBirramona (ama; aitona)Stana MilićBirraitona (ama; amona)Tadija VoivodićBirraitona (ama; aitona)Milica PavićevićHerenaitona (aita; birraitona)Sava Petrović-NjegošHerenamona (aita; birraintona)Angelika RadamovićHerenaitona (ama; birraitona)Perko Saletin VukotićHerenamona (ama; birraitona)Rizna Rožna Nikćević

 Erreferentziak 

 Kanpo estekak 

Kategoria:Montenegroko noblezia
Kategoria:Erditzerakoan hildako pertsonak
Kategoria:Petrović-Njegoš etxea